પાટીદાર આંદોલનમાં આંદલનકર્તા અને સરકાર વચ્ચે મધ્યસ્થી કરી રહેલા જેરામભાઈ પટેલે આજે મુખ્યમંત્રી આનંદીબેન પટેલ સાથે બેઠક કરી હતી. બેઠક બાદ જેરામભાઈ પટેલે એવા સંકેત આપ્યા હતાકે પાટીદાર અનામત આંદોલન સમેટાઇ શકે છે. તેમણે જણાવ્યું હતું કે, અમે હાર્દિકને સમજાવી લઈશું. ઉલ્લેખનીય છે કે આજે જેરામ પટેલની મધ્યસ્થી વચ્ચે પાટીદાર આંદોલનકારી દિનેશ પટેલ, ચિરાગ પટેલ અને કેતન પટેલના પરિવાર સાથે મુખ્યમંત્રીએ મુલાકાત કરી હતી. જેરામ ભાઈએ જણાવ્યું હતું કે તેમણે મુખ્યમંત્રી આનંદીબેન અને કમિટીના સભ્યો નીતિન પટેલ, કૈલાશ નાથન અને મનસુખ માંડવીયા સાથે પણ તેમણે વાતચીત કરી હતી.